
Narva linna seisukoht kaugkütte toimepidevuse tagamiseks kütteperioodil 2026/2027
 
Lugupeetud härra Pajo
Narva linn peab kaugkütte hinda elanike toimetuleku tagamiseks kriitilise tähtsusega küsimuseks, sest 30% elanikkonnast on eakad ja kohalik palgatase jääb alla riigi keskmise.
Praeguses geopoliitilises ja majanduslikus olukorras – arvestades maagaasi kõrget hinda ning talviseid tarneriske – peab linn vajalikuks ja toetab täielikult Enefit Power OÜ sammu võtta Balti elektrijaama reservkatlamajas kasutusele põlevkiviõli. See ennetav ja maagaasist soodsam lahendus aitab maandada kütusetarne- ning hinnariske ning on otseseks eelduseks soodsama toasooja tagamisele linnas.
Narva linn peab põhjendatuks põlevkiviõli kasutamist soojuse tootmisel kuni kütteperioodi lõpuni 2027. aastal ning tänab kõiki osapooli konstruktiivse lähenemise ja elanike jaoks eluliste alternatiivide otsimise eest.
 
Lugupidamisega
 /allkirjastatud digitaalselt/
 
Jaan Toots
Narva linnapea

